Der er blevet arbejdet på højtryk hos Skagen Festivalens ledelse i dag efter, at de modtog afbud fra Savage Rose. Nu kan de puste ud igen. Det er lykkedes at få Hush ind som afløser for Savage Rose til koncerten lørdag aften. - Vi er naturligvis kede af side-øjebliks-afbuddet fra Savage Rose, men sygdom er jo hver mands herre, så det måtte vi acceptere, om end med beklagelse. Til gengæld er vi meget glade for at det lykkedes at få Hush til at stille op med det ultrakorte varsel, siger Peer Løgsted Andersen fra festivalens musikudvalg. Hush spillede for en fyldt badmintonhal for to år siden og scorede en gigantisk succes, og jeg er sikker på, at de vil få samme succes i den store hal i Skagen Kultur-og Fritidscenter. Hush med den nordjyske sangerinde og sangskriver Dorte Gerlach i front sammen med kapelmester og leadguitarist Michael Hartmann er sikker garant for en omgang dansevenlig folk/rock, og mange af gruppens sange er flittigt spillede i radioen.

Referat:
Savage Rose har meldt afbud til Skagen Festivalen. Gruppen skulle give koncert lørdag aften, en på grund af sygdom hos Anisette kommer Savage Rose ikke.